CELEX: 62009CO0024
Language: hu
Date: 2010-03-11 00:00:00
Title: A Bíróság (negyedik tanács) 2010. március 11-i végzése.#Djurgården-Lilla Värtans Miljöskyddsförening kontra AB Fortum Värme samägt med Stockholms stad.#Előzetes döntéshozatal iránti kérelem: Högsta domstolen - Svédország.#Az eljárási szabályzat 104. cikke 3. §-ának első bekezdése - 85/337/EK irányelv - Az egyes köz- és magánprojektek környezetre gyakorolt hatásainak vizsgálata - 96/61 irányelv - A környezetszennyezés integrált megelőzése és csökkentése - A nyilvánosságnak a környezettel kapcsolatos döntéshozatali eljárásokban történő részvétele - A környezetre várhatóan jelentős hatást gyakorló projektekre vonatkozó engedélyező határozatokkal szembeni fellebbezési jog.#C-24/09. sz. ügy.

A Bíróság (negyedik tanács) 2010. március 11‑i végzése – Djurgården‑Lilla Värtans Miljöskyddsförening kontra Fortum Värme
            samägt med Stockholms stad
      (C‑24/09. sz. ügy)
      „Az eljárási szabályzat 104. cikke 3. §-ának első bekezdése – 85/337/EK irányelv – Egyes köz- és magánprojektek környezetre gyakorolt hatásainak vizsgálata – 96/61 irányelv – A környezetszennyezés integrált megelőzése és csökkentése – A nyilvánosságnak a környezettel kapcsolatos döntéshozatali eljárásokban való részvétele – A környezetre várhatóan jelentős hatást gyakorló projektekre vonatkozó engedélyező határozatokkal szembeni fellebbezési jog”
      1.                     Környezet – Egyes projektek környezetre gyakorolt hatásainak vizsgálata –85/337, 96/61 és 2008/1 irányelv (2008/1 európai
            parlamenti és tanácsi irányelv, 2. cikk, 15. pont és 16. cikk; a 2003/35 irányelvvel módosított 85/337 tanácsi irányelv, 1. cikk,
            (2) bekezdés és 10a. cikk; a 2003/35 irányelvvel módosított 96/61 európai parlamenti és tanácsi irányelv, 2. cikk, 14. pont
            és 15a. cikk) (vö. 20–23. pont és a rendelkező rész 1. pontja)
      2.                     Környezet – Egyes projektek környezetre gyakorolt hatásainak vizsgálata –85/337, 96/61 és 2008/1 irányelv (2008/1 európai
            parlamenti és tanácsi irányelv, 16. cikk; a 2003/35 irányelvvel módosított 85/337 tanácsi irányelv, 10a. cikk; a 2003/35 irányelvvel
            módosított 96/61 európai parlamenti és tanácsi irányelv, 15a. cikk) (vö. 27–29., 31. pont és a rendelkező rész 2. pontja)
      Tárgy
      
         
               Előzetes döntéshozatal iránti kérelem – Högsta domstolen – A környezettel kapcsolatos egyes tervek és programok kidolgozásánál
                  a nyilvánosság részvételéről, valamint a nyilvánosság részvétele és az igazságszolgáltatáshoz való jog tekintetében a 85/337/EGK
                  és a 96/61/EK tanácsi irányelv módosításáról szóló, 2003. május 26‑i 2003/35/EK európai parlamenti és a tanácsi irányelvvel
                  módosított, az egyes köz‑ és magánprojektek környezetre gyakorolt hatásainak vizsgálatáról szóló, 1985. június 27‑i 85/337/EGK
                  tanácsi irányelv (HL L 175., 40. o.; magyar nyelvű különkiadás 15. fejezet, 1. kötet, 248. o.) 1. cikke (2) bekezdésének,
                  6. cikke (4) bekezdésének és 10a. cikkének értelmezése – A Bizottság nyilatkozata (HL L 156., 17. o.) – A 2003/35/EK irányelvvel
                  módosított, a környezetszennyezés integrált megelőzéséről és csökkentéséről szóló, 1996. szeptember 24‑i 96/61/EK tanácsi
                  irányelv (HL L 257., 26. o.; magyar nyelvű különkiadás 15. fejezet, 3. kötet, 80. o.) 2. cikke 14. pontjának és 15a. cikkének
                  értelmezése – Olyan nemzeti jogszabály, amely a helyi környezetvédelmi nonprofit szövetségeknek lehetővé teszi a döntéshozatali
                  eljárásokban való részvételt olyan projektek tekintetében, amelyek várhatóan jelentős hatást gyakorolnak a környezetre abban
                  a térségben, ahol a szövetség működik, de a fellebbezési jogot olyan feltételekhez köti, hogy a szövetség alapszabályának
                  ki kell mondania, hogy a szövetség célja a természet vagy a környezet védelme, a szövetségnek legalább három éve kell működnie,
                  és legalább 2000 taggal kell rendelkeznie.
               
            Rendelkező rész
      
         
                  1)
               
               
                  
               
               
                  	A 2003. május 26‑i 2003/35/EK európai parlamenti és tanácsi irányelvvel módosított, az egyes köz‑ és magánprojektek környezetre
                     gyakorolt hatásainak vizsgálatáról szóló, 1985. június 27‑i 85/337/EGK tanácsi irányelv 1. cikkének (2) bekezdése és 10a. cikke,
                     valamint a 2003/35 irányelvvel módosított, a környezetszennyezés integrált megelőzéséről és csökkentéséről szóló, 1996. szeptember
                     24‑i 96/61/EK tanácsi irányelv 2. cikkének 14. pontja és 15a. cikke – amely rendelkezéseket a környezetszennyezés integrált
                     megelőzéséről és csökkentéséről szóló, 2008. január 15‑i 2008/1/EK európai parlamenti és tanácsi irányelv 2. cikkének 15. pontja
                     és 16. cikke is átvett – értelmében vett érintett nyilvánosság tagjainak joguk kell, hogy legyen megtámadni azt a határozatot,
                     amellyel az adott tagállam bírósági szervezetének részét képező valamely szerv projektengedély iránti kérelemről döntött,
                     függetlenül attól a szereptől, amelyet az említett szerv előtti eljárásban való részvétellel és véleménynyilvánítással a kérelem
                     vizsgálatában játszottak.
                  
               
            
         
                  2)
               
               
                  
               
               
                  	A 2003/35 irányelvvel módosított 85/337 irányelv 10a. cikkével és a 2003/35 irányelvvel módosított 96/61 irányelv 15a. cikkével
                     – amelyet a 2008/1 irányelv 16. cikke is átvett – ellentétes az a nemzeti jogi rendelkezés, amely a 2003/35 irányelvvel módosított
                     85/337 irányelv, illetve a 2003/35 irányelvvel módosított 96/61 irányelv hatálya alá tartozó műveletekre vonatkozó határozatokkal
                     szembeni jogorvoslati eljáráshoz való jogot azokra a környezetvédelmi egyesületekre korlátozza, amelyeknek legalább 2000 tagja
                     van.